Ehdotus neuvoston asetukseksi tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta



Virallinen lehti nro C 188 , 22/07/1995 s. 0007



Ehdotus neuvoston asetukseksi tukijärjestelmästä tiettyjen peltokasvien viljelijöille annetun asetuksen (ETY) N:o 1765/92 muuttamisesta (95/C 188/05) KOM(95) 252 lopull. - 95/0135(CNS) (Komission esittämä 12 päivänä kesäkuuta 1995) EUROPAAN UNIONIN NEUVOSTO, joka ottaa huomioon Euroopan yhteisön perustamissopimuksen ja eritysesti sen 42 ja 43 artiklan, ottaa huomioon Itävallan, Suomen ja Ruotsin liittymisasiakirjan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksen (ETY) N:o 1765/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, 3 artiklan 6 kohdassa säädetään erityistoimenpide siinä tapauksessa, että jokin jäsenvaltio päättää vahvistaa muut tuotantoalueet kuin peruspinta-alat varmistaakseen, että vuoden 1993 suunnitelmasta seuraavia tuotoksia noudatetaan; niiden uusien jäsenvaltioiden osalta, jotka eivät kuuluneet tähän toimenpiteeseen vuonna 1993, olisi varmistettava, että liittymisen ensimmäisenä vuonna noudatetusta suunnitelmasta seuraavaa tuotosta noudatetaan, tullitariffeja ja kauppaa koskevan yleissopimuksen (GATT) yhteydessä Euroopan yhteisö teki tiettyjen kolmansien maiden kanssa tiettyjä öljysiemeniä koskevia sopimuksia; nämä sopimukset on hyväksytty neuvoston päätöksillä 93/355/ETY (2) ja 94/87/EY (3); nämä sopimukset on pantu täytäntöön asetuksella (ETY) N:o 1765/92, edellä mainituissa sopimuksissa määrätään, että yhteisön laajentuessa ölysiementen taatun enimmäispinta-alan laskemiseksi käytettyyn pinta-alaan lisätään pinta-ala, joka ei voi olla suurempi kuin kussakin uudessa jäsenvaltiossa liittymistä edeltävinä kolmena vuonna keskimääräinen satoa tuottanut pinta-ala, on tarpeen antaa uusille jäsenvaltioille öljykasvien osalta kansallinen viitepinta-ala, ja asetuksessa (ETY) N:o 1765/92 perustetaan tukijärjestelmä tiettyjen peltokasvien viljelijöille; aiemmin sovelletun järjestelmän tietyt säännökset ovat näin ollen tulleet merkityksettömiksi; yhteisön lainsäädännön selventämiseksi ja yksinkertaistamiseksi on suotavaa kumota nämä säännökset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1765/92 seuraavasti: 1. Korvataan 3 artiklan 6 kohdan toinen virke seuraavasti: "Jos näistä tiedoista ilmenee, että jäsenvaltion osalta 2 kohdan mukainen, vuonna 1993 sovelletusta aluejakosuunnitelmasta seuraava keskituotos ylitetään tai uusien jäsenvaltioiden osalta vuonna 1995 sovellettavasta suunnitelmasta seuraava keskituotos ylitetään, kaikkia tässä jäsenvaltiossa maksettavia hyvitysmaksuja alennetaan suhteessa todettuun ylitykseen." 2. Korvataan liitteessä IV luku "5 128 000" luvulla "5 482 000". 3. Täydennetään liitettä V seuraavasti: ">TAULUKON PAIKKA> " 2 artikla Kumotaan asetukset (ETY) N:o 115/67, (ETY) N:o 167/67, (ETY) N:o 724/67, (ETY) N:o 3766/91, (ETY) N:o 1431/82 ja (ETY) N:o 2036/82. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 181, 1. 7. 1992, s. 12 (2) EYVL N:o L 147, 18. 6. 1993, s. 25 (3) EYVL N:o L 47, 18. 2. 1994, s. 1